
Vyjadrenie miestnej rady dňa 25.04.2022

UZNESENIE č. 232/2022/MR 
Miestna rada vzala na vedomie predloženú Informáciu o stave miestnych komunikácií III. a IV. triedy v MČ po zimnom období a návrh na odstránenie závad a odporúča miestnemu zastupiteľstvu schváliť predložený návrh uznesenia.





Vyjadrenie komisií




Komisia územného plánu, výstavby, životného prostredia, odpadov a cestného hospodárstva :

Členovia komisie ÚP,V,ŽP,OaCH odporúčajú MiZ zobrať na vedomie informáciu o stave miestnych komunikácií III. a IV. triedy po zime 2021 – 2022.



































Návrh uznesenia:


	Miestne zastupiteľstvo Mestskej časti Bratislava – Podunajské Biskupice




berie na vedomie


predloženú informáciu o stave miestnych komunikácií III. a IV. triedy na území mestskej časti Bratislava – Podunajské Biskupice po sezóne zimného obdobia 2020/21 a návrh na odstránenie závad.









































I n f o r m á c i a
o stave miestnych komunikácií III. a IV. triedy na území mestskej časti Bratislava – podunajské Biskupice po zimnom období
2020/21 a návrh na odstránenie závad. 

Informácia o stave miestnych komunikácií III. a IV. triedy na území a v správe Mestskej časti Bratislava – Podunajské Biskupice, aj s návrhom na odstránenie závad, bola naposledy, v predchádzajúcom kalendárnom rok predložená na rokovanie miestneho zastupiteľstva dňa 27. apríla 2021 a miestne zastupiteľstvo ju zobralo na vedomie uznesením číslo 301/2018-2022.

Za posledné roky sa v mestskej časti výrazne zlepšil technický stav komunikácií, ktoré sú v správe mestskej časti. Stalo sa tak hlavne vďaka II. etape budovania kanalizácie a dotácií BSK na ich opravu. V neposlednom rade situáciu pomohlo zlepšiť aj opakované financovanie z vlastného rozpočtu, keď sa rekonštruovali celé úseky povrchov vozoviek, v značnej miere aj celé povrchy chodníkov, najmä v časti Medzi jarkami a v Pôvodnej obci, kde prebehla rekonštrukcia pôvodných chodníkov z betónových kociek.

	Mestská časť vykonáva správu a údržbu na komunikáciách III. triedy v dĺžke 28,8 km a na komunikáciách IV. triedy, čo sú spravidla chodníky, v dĺžke 38,5 km. Ďalšie plochy, ktoré sú v starostlivosti mestskej časti, ako sú parkoviská, námestia a ostatné spevnené plochy, majú rozlohu 169 230 m2.

V rozpočte MČ pre rok 2021 bolo schválené ako bežné výdavky na opravu a údržbu mestských komunikácií III. a IV. triedy po zimnom období 2021/22 60 000 Eur. Suma rozpočtu nebola oproti predchádzajúcemu roku navýšená.

 	V roku 2021 realizovala na základe výberového konania a uzatvorenej rámcovej dohody ev. č.: 167/2021 realizovala práce súvisiacich s opravou miestnych komunikácií ciest III. a IV. triedy, opravu výtlkov po zimnom období spoločnosť:

PEŠI s.r.o., Smrečianska 13, 811 05 Bratislava – mestská časť Staré Mesto,

ktorá opravila výtlky a sieťové rozpady po zime 2020/21 v hodnote 39 237,34€. Prevádzané práce spočívali najmä v rezaní a odstránení poškodeného asfaltového krytu, položení novej asfaltovej zmesi s utesnením technologických medzier živičným postrekom, odvozom vybúraných materiálov a podľa potreby aj výškovou úpravou uličných kanalizačných vpustí, alebo uzáverov inžinierskych sietí.  


	Súpis dodávateľských faktúr odstraňovania závad, opráv výtlkov a sieťových rozpadov v roku 2021:

	 
	
	 

	Faktúra ev. č.
	suma
	lokalita

	741
	6 705,93 €
	Estónska, Hornádska, Latorická, Závodná, Ipeľská, Geologická

	 
	
	 

	850
	3 289,20 €
	Ipeľská, Podzáhradná, Nezvalova

	 
	
	 

	926
	6 730,82 €
	Hviezdna, Vetvárska, Priekopnícka, Prípojná, Nezvalova

	 
	
	 

	943
	2 703,32 €
	Vetvárska, Vinohradnícka

	 
	
	 

	1111
	6 230,60 €
	Korytnická, Latorická, Priekopnícka, Vinohradnícka

	 
	
	 

	1250
	3 667,92 €
	+ 2x úprava uličnej vpuste

	 
	
	 

	1251
	7 142,53 €
	+ 3x úprava uličnej vpuste

	 
	
	 

	1326
	2 767,02 €
	Vinohradnícka

	 
	
	 

	Celkom:
	39 237,34 €
	 



	

Pracovníci oddelenia ŽP,OaCH v súčasnosti priebežne vykonávajú obhliadky miestnych komunikácií III. a IV. Triedy a zisťujú ich technický stav po sezóne zimnej údržby 2021-22. Podrobne sa zaoberáme aj podnetmi od obyvateľov našej mestskej časti a spracovávame e-mailové a telefonické podnety k technickému stavu MK v našej správe, ktoré nám pomáhajú evidovať problematické úseky a miesta. Sumár týchto poznatkov a osobne zisteného stavu bude určujúcim prvkom pre bežné opravy, respektíve celoplošné rekonštrukcie miestnych komunikácií pre tento kalendárny rok. Koncepcia údržby a opráv komunikácií v správe mestskej časti sa v roku 2022 nebude vymykať koncepcii z predchádzajúcich rokov. Technologický proces opráv budú prevažne pozostávať z rezania a frézovania asfaltu (teda mechanického uvoľnenia poškodeného živičného krytu komunikácie), odstránenia živičnej hmoty a nečistôt, penetrácie asfaltovým postrekom a nanesením novej asfaltobetónovej zmesi, vrátane jej zhutnenia valcom, resp. vibračnou doskou a zaliatím technologických škár.

